Mathurine Fourchon

Ganet e oa bet Mathurine Fourchon e 1786 e Gwalc'hion e departamant an Aodoù-an-Arvor, e Breizh. Ur soudardez e oa e "Arme Afrika" (anv an arme c'hall en Afrika d'ar c'houlz-se). Ar seizhvet maouez eo da vezañ medalennet gant al Lejion a Enor gallKounlid e bered ar Bouteillerie e Naoned - Mathurine Fourchon .
Buhez
Mathurine Fourchon a ziskouezas emzalc'hioù harozek e-pad seziz Konstantin, en Aljeria, e miz Here 1837. Eno e pareas ar re gloazet. Gloazet e voe gant peder bolotenn.

E 1853, dindan ren Napoleon III, e voe medalennet Mathurine Fourchon gant Urzh Impalaerel al Lejion a Enor evel gopr evit he c'henlabour. Koulskoude, he medalenn a zo abeg da dabutoùLa Nouvelle Revue - 1añ a viz Gwengolo 1917 - Page 248 - Léonce Grasilier - BNF Gallica : Diwar-benn “an itron Perrot, ganet Françoise-Mathurine Fourchon: Resevet he dije enorioù milourel war he bez ha meneg eus he medalenn a vije bet graet en he zesteni marv e marilh keodedel ti-kêr Naoned, d’ar 6 a viz Ebrel 1863 ... E berr gomzoù, hini ebet eus ar merc'hed-se ne voe lakaet da varc'heg al Lejion a Enor, hini ebet ne voe medalennet zoken. » Gallica.
Goude he micher vilourel en em stalias Mathurine Fourchon e Sant-Maloù a-raok mont war he leve da Naoned. Mervel a reas eno d'an 9 a viz Ebrel 1863La Presse, 15 a viz Ebrel 1863, en dienez. Gant kêr Naoned e voe paeet frejoù an obidoù.

Beziet eo e Bered La Bouteillerie e NaonedE Bered La Bouteillerie e Naoned – Mathurine Fourchon.

 Daveoù ha notennoù 

Rummad:Merc'hed Breizh
Rummad:Istor milourel Breizh
Rummad:Ganedigezhioù 1786
Rummad:Marvioù 1863
Rummad:Istor milourel Bro C'hall